title: Regulamentul de punere în aplicare (UE) nr. 257/2012 al Comisiei din 22 martie 2012 de stabilire a restituirilor la export în sectorul cărnii de vită și mânzat

text:
               23.3.2012

               RO

               Jurnalul Oficial al Uniunii Europene

               L 84/32

         REGULAMENTUL DE PUNERE ÎN APLICARE (UE) NR. 257/2012 AL COMISIEI
   din 22 martie 2012
   de stabilire a restituirilor la export în sectorul cărnii de vită și mânzat
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1234/2007 al Consiliului din 22 octombrie 2007 de instituire a unei organizări comune a piețelor agricole și privind dispoziții specifice referitoare la anumite produse agricole („Regulamentul unic OCP”) (1), în special articolul 164 alineatul (2) și articolul 170, coroborate cu articolul 4,
   întrucât:

               (1)

               Articolul 162 alineatul (1) din Regulamentul (CE) nr. 1234/2007 prevede că diferența dintre prețurile de pe piața mondială și cele de pe piața Uniunii pentru produsele enumerate în partea XV din anexa I la regulamentul respectiv poate fi acoperită de o restituire la export.

               (2)

               Prin urmare, având în vedere situația actuală a pieței în sectorul cărnii de vită și mânzat, trebuie stabilite restituiri la export în conformitate cu normele și criteriile prevăzute la articolele 162, 163, 164, 167, 168 și 169 din Regulamentul (CE) nr. 1234/2007.

               (3)

               Articolul 164 alineatul (1) din Regulamentul (CE) nr. 1234/2007 prevede că restituirile pot să varieze în funcție de destinație, în special dacă situația pieței mondiale, cerințele specifice ale anumitor piețe sau obligațiile decurgând din acordurile încheiate în conformitate cu articolul 300 din tratat impun acest lucru.

               (4)

               Restituirile trebuie acordate numai pentru produsele autorizate pentru liberă circulație în Uniune, care poartă marca de sănătate prevăzută la articolul 5 alineatul (1) litera (a) din Regulamentul (CE) nr. 853/2004 al Parlamentului European și al Consiliului din 29 aprilie 2004 de stabilire a unor norme specifice de igienă care se aplică alimentelor de origine animală (2). Aceste produse trebuie să îndeplinească, de asemenea, cerințele stabilite de Regulamentul (CE) nr. 852/2004 al Parlamentului European și al Consiliului din 29 aprilie 2004 privind igiena produselor alimentare (3) și de Regulamentul (CE) nr. 854/2004 al Parlamentului European și al Consiliului din 29 aprilie 2004 de stabilire a normelor specifice de organizare a controalelor oficiale privind produsele de origine animală destinate consumului uman (4).

               (5)

               Articolul 7 alineatul (2) al treilea paragraf din Regulamentul (CE) nr. 1359/2007 al Comisiei din 21 noiembrie 2007 de stabilire a condițiilor de acordare a restituirilor speciale la export pentru unele tranșe de carne de vită și mânzat dezosată (5) prevede o reducere a restituirii speciale în cazul în care cantitatea tranșelor de carne dezosată care urmează să fie exportată se ridică la mai puțin de 95 %, dar nu mai puțin de 85 %, din greutatea totală a tranșelor obținute prin dezosare.

               (6)

               Restituirile aplicabile în prezent au fost stabilite prin Regulamentul de punere în aplicare (UE) nr. 1318/2011 al Comisiei (6). Deoarece trebuie stabilite noi restituiri, regulamentul respectiv trebuie abrogat.

               (7)

               Pentru a se evita discrepanțele în raport cu situația actuală de pe piață, pentru a preveni speculațiile pe piață și pentru a asigura o gestionare eficientă, prezentul regulament trebuie să intre în vigoare la data publicării în Jurnalul Oficial al Uniunii Europene.

               (8)

               Măsurile prevăzute de prezentul regulament sunt conforme cu avizul Comitetului de gestionare a organizării comune a piețelor agricole,

         ADOPTĂ PREZENTUL REGULAMENT:
   Articolul 1
   (1)   Restituirile la export prevăzute la articolul 164 din Regulamentul (CE) nr. 1234/2007 se acordă pentru produsele și în valorile stabilite în anexa la prezentul regulament, sub rezerva îndeplinirii condițiilor prevăzute la alineatul (2) din prezentul articol.
   (2)   Produsele eligibile pentru restituire în conformitate cu alineatul (1) trebuie să îndeplinească cerințele relevante prevăzute de Regulamentele (CE) nr. 852/2004 și (CE) nr. 853/2004 și, în special, să fie preparate într-o unitate autorizată și să respecte cerințele marcării privind sănătatea prevăzute în secțiunea I capitolul III din anexa I la Regulamentul (CE) nr. 854/2004.
   Articolul 2
   În cazul menționat la articolul 7 alineatul (2) al treilea paragraf din Regulamentul (CE) nr. 1359/2007, rata restituirii pentru produsele încadrate la codul de produs 0201 30 00 9100 se reduce cu 3,5 EUR/100 kg.
   Articolul 3
   Regulamentul (UE) nr. 1318/2011 se abrogă.
   Articolul 4
   Prezentul regulament intră în vigoare la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 22 martie 2012.

            Pentru Comisie, pentru președinte

         José Manuel SILVA RODRÍGUEZ

            Director general pentru agricultură și dezvoltare rurală

      (1)  JO L 299, 16.11.2007, p. 1.

      (2)  JO L 139, 30.4.2004, p. 55.

      (3)  JO L 139, 30.4.2004, p. 1.

      (4)  JO L 139, 30.4.2004, p. 206.

      (5)  JO L 304, 22.11.2007, p. 21.

      (6)  JO L 334, 16.12.2011, p. 21.

      ANEXĂ

         Restituiri la export pentru carnea de vită și mânzat, aplicabile de la 23 martie 2012

                  Codul produsului

                  Destinația

                  Unitatea de măsură

                  Restituiri

                  0102 21 10 9140

                  B00

                  EUR/100 kg greutate în viu

                  12,9

                  0102 21 30 9140

                  B00

                  EUR/100 kg greutate în viu

                  12,9

                  0102 31 00 9100

                  B00

                  EUR/100 kg greutate netă

                  12,9

                  0102 31 00 9200

                  B00

                  EUR/100 kg greutate netă

                  12,9

                  0102 90 20 9100

                  B00

                  EUR/100 kg greutate netă

                  12,9

                  0102 90 20 9200

                  B00

                  EUR/100 kg greutate netă

                  12,9

                  0201 10 00 9110 (2)

                  B02

                  EUR/100 kg greutate netă

                  18,3

                  B03

                  EUR/100 kg greutate netă

                  10,8

                  0201 10 00 9130 (2)

                  B02

                  EUR/100 kg greutate netă

                  24,4

                  B03

                  EUR/100 kg greutate netă

                  14,4

                  0201 20 20 9110 (2)

                  B02

                  EUR/100 kg greutate netă

                  24,4

                  B03

                  EUR/100 kg greutate netă

                  14,4

                  0201 20 30 9110 (2)

                  B02

                  EUR/100 kg greutate netă

                  18,3

                  B03

                  EUR/100 kg greutate netă

                  10,8

                  0201 20 50 9110 (2)

                  B02

                  EUR/100 kg greutate netă

                  30,5

                  B03

                  EUR/100 kg greutate netă

                  17,9

                  0201 20 50 9130 (2)

                  B02

                  EUR/100 kg greutate netă

                  18,3

                  B03

                  EUR/100 kg greutate netă

                  10,8

                  0201 30 00 9050

                  US (4)

                  EUR/100 kg greutate netă

                  3,3

                  CA (5)

                  EUR/100 kg greutate netă

                  3,3

                  0201 30 00 9060 (7)

                  B02

                  EUR/100 kg greutate netă

                  11,3

                  B03

                  EUR/100 kg greutate netă

                  3,8

                  0201 30 00 9100 (3)
                      (7)

                  B04

                  EUR/100 kg greutate netă

                  42,4

                  B03

                  EUR/100 kg greutate netă

                  24,9

                  EG

                  EUR/100 kg greutate netă

                  51,7

                  0201 30 00 9120 (3)
                      (7)

                  B04

                  EUR/100 kg greutate netă

                  25,4

                  B03

                  EUR/100 kg greutate netă

                  15,0

                  EG

                  EUR/100 kg greutate netă

                  31,0

                  0202 10 00 9100

                  B02

                  EUR/100 kg greutate netă

                  8,1

                  B03

                  EUR/100 kg greutate netă

                  2,7

                  0202 20 30 9000

                  B02

                  EUR/100 kg greutate netă

                  8,1

                  B03

                  EUR/100 kg greutate netă

                  2,7

                  0202 20 50 9900

                  B02

                  EUR/100 kg greutate netă

                  8,1

                  B03

                  EUR/100 kg greutate netă

                  2,7

                  0202 20 90 9100

                  B02

                  EUR/100 kg greutate netă

                  8,1

                  B03

                  EUR/100 kg greutate netă

                  2,7

                  0202 30 90 9100

                  US (4)

                  EUR/100 kg greutate netă

                  3,3

                  CA (5)

                  EUR/100 kg greutate netă

                  3,3

                  0202 30 90 9200 (7)

                  B02

                  EUR/100 kg greutate netă

                  11,3

                  B03

                  EUR/100 kg greutate netă

                  3,8

                  1602 50 31 9125 (6)

                  B00

                  EUR/100 kg greutate netă

                  11,6

                  1602 50 31 9325 (6)

                  B00

                  EUR/100 kg greutate netă

                  10,3

                  1602 50 95 9125 (6)

                  B00

                  EUR/100 kg greutate netă

                  11,6

                  1602 50 95 9325 (6)

                  B00

                  EUR/100 kg greutate netă

                  10,3

                                 NB:

                              Codurile produselor și codurile destinațiilor din seria „A” sunt stabilite în Regulamentul (CEE) nr. 3846/87 al Comisiei (JO L 366, 24.12.1987, p. 1).
                              Codurile destinațiilor sunt stabilite în Regulamentul (CE) nr. 1833/2006 al Comisiei (JO L 354, 14.12.2006, p. 19).
                              Celelalte destinații sunt definite după cum urmează:

                                          B00

                                          :

                                          toate destinațiile (țările terțe, alte teritorii, aprovizionarea cu alimente și destinațiile tratate ca fiind exporturi din Uniune).

                                          B02

                                          :

                                          B04 și destinația EG.

                                          B03

                                          :

                                          Albania, Croația, Bosnia și Herțegovina, Serbia, Kosovo (), Muntenegru, fosta Republică iugoslavă a Macedoniei, stocuri și provizii [destinațiile menționate la articolele 33 și 42 și, dacă este cazul, la articolul 41 din Regulamentul (CE) nr. 612/2009 al Comisiei (JO L 186, 17.7.2009, p. 1)].

                                          B04

                                          :

                                          Turcia, Ucraina, Belarus, Moldova, Rusia, Georgia, Armenia, Azerbaidjan, Kazahstan, Turkmenistan, Uzbekistan, Tadjikistan, Kârgâzstan, Maroc, Algeria, Tunisia, Libia, Liban, Siria, Irak, Iran, Israel, Cisiordania și Fâșia Gaza, Iordania, Arabia Saudită, Kuweit, Bahrain, Qatar, Emiratele Arabe Unite, Oman, Yemen, Pakistan, Sri Lanka, Birmania/Myanmar, Thailanda, Vietnam, Indonezia, Filipine, China, Coreea de Nord, Hong Kong, Sudan, Mauritania, Mali, Burkina Faso, Niger, Ciad, Capul Verde, Senegal, Gambia, Guineea-Bissau, Guineea, Sierra Leone, Liberia, Côte d'Ivoire, Ghana, Togo, Benin, Nigeria, Camerun, Republica Centrafricană, Guineea Ecuatorială, São Tomé și Principe, Gabon, Congo, Republica Democratică Congo, Rwanda, Burundi, Sfânta Elena și Teritoriile Dependente, Angola, Etiopia, Eritreea, Djibouti, Somalia, Uganda, Tanzania, Seychelles și Teritoriile Dependente, Teritoriul Britanic din Oceanul Indian, Mozambic, Mauritius, Comore, Mayotte, Zambia, Malawi, Africa de Sud, Lesotho.

         (1)  Astfel cum este definit prin Rezoluția 1244 a Consiliului de Securitate al Organizației Națiunilor Unite din 10 iunie 1999.

         (2)  Admiterea în cadrul acestei subpoziții este condiționată de prezentarea certificatului care figurează în anexa la Regulamentul (CE) nr. 433/2007 al Comisiei (JO L 104, 21.4.2007, p. 3).

         (3)  Restituirea se acordă sub rezerva respectării condițiilor stabilite de Regulamentul (CE) nr. 1359/2007 al Comisiei (JO L 304, 22.11.2007, p. 21) și, dacă este cazul, de Regulamentul (CE) nr. 1741/2006 al Comisiei (JO L 329, 25.11.2006, p. 7).

         (4)  Efectuate în conformitate cu Regulamentul (CE) nr. 1643/2006 al Comisiei (JO L 308, 8.11.2006, p. 7).

         (5)  Efectuate în conformitate cu Regulamentul (CE) nr. 1041/2008 al Comisiei (JO L 281, 24.10.2008, p. 3).

         (6)  Restituirea se acordă sub rezerva respectării condițiilor stabilite de Regulamentul (CE) nr. 1731/2006 al Comisiei (JO L 325, 24.11.2006, p. 12).

         (7)  Conținutul de carne de vită macră, fără grăsime, se determină în conformitate cu procedura descrisă în anexa la Regulamentul (CEE) nr. 2429/86 al Comisiei (JO L 210, 1.8.1986, p. 39).
      Expresia „conținut mediu” se referă la cantitatea eșantionului definit la articolul 2 alineatul (1) din Regulamentul (CE) nr. 765/2002 al Comisiei (JO L 117, 4.5.2002, p. 6). Eșantionul trebuie prelevat din partea lotului care prezintă cel mai mare risc.


title: Regulamentul de punere în aplicare (UE) 2017/1478 al Comisiei din 16 august 2017 de modificare a anexei I la Regulamentul (CE) nr. 1439/95, a anexei III la Regulamentul (CE) nr. 748/2008 și a anexei III la Regulamentul de punere în aplicare (UE) nr. 593/2013 în ceea ce privește autoritatea împuternicită să elibereze documente și certificate în Argentina

text:
               17.8.2017

               RO

               Jurnalul Oficial al Uniunii Europene

               L 211/8

         REGULAMENTUL DE PUNERE ÎN APLICARE (UE) 2017/1478 AL COMISIEI
   din 16 august 2017
   de modificare a anexei I la Regulamentul (CE) nr. 1439/95, a anexei III la Regulamentul (CE) nr. 748/2008 și a anexei III la Regulamentul de punere în aplicare (UE) nr. 593/2013 în ceea ce privește autoritatea împuternicită să elibereze documente și certificate în Argentina
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1095/96 al Consiliului din 18 iunie 1996 privind punerea în aplicare a concesiunilor stabilite în lista CXL întocmită ca urmare a încheierii negocierilor prevăzute în articolul XXIV.6 din GATT (1),
   având în vedere Regulamentul (UE) nr. 1308/2013 al Parlamentului European și al Consiliului din 17 decembrie 2013 de instituire a unei organizări comune a piețelor produselor agricole și de abrogare a Regulamentelor (CEE) nr. 922/72, (CEE) nr. 234/79, (CE) nr. 1037/2001 și (CE) nr. 1234/2007 ale Consiliului (2),
   având în vedere Regulamentul (CE) nr. 1439/95 al Comisiei din 26 iunie 1995 de stabilire a normelor de aplicare a Regulamentului (CEE) nr. 3013/89 al Consiliului privind importul și exportul produselor din sectorul cărnii de oaie și de capră (3), în special articolul 12 alineatul (2),
   având în vedere Regulamentul (CE) nr. 748/2008 al Comisiei din 30 iulie 2008 privind deschiderea și modul de gestionare a unui contingent tarifar de import pentru mușchiulețul congelat de vită și mânzat care intră sub incidența codului NC 0206 29 91 (4), în special articolul 6 alineatul (2),
   având în vedere Regulamentul de punere în aplicare (UE) nr. 593/2013 al Comisiei din 21 iunie 2013 privind deschiderea și modul de gestionare a contingentelor tarifare pentru carnea de vită și mânzat de calitate superioară, proaspătă, refrigerată sau congelată și pentru carnea de bivol congelată (5), în special articolul 7 alineatul (2),
   întrucât:

               (1)

               În anexa I la Regulamentul (CE) nr. 1439/95 se stabilește lista autorităților din țările exportatoare care sunt împuternicite să elibereze documente de origine.

               (2)

               În anexa III la Regulamentul (CE) nr. 748/2008 se stabilește lista autorităților din Argentina care sunt împuternicite să elibereze certificate de autenticitate.

               (3)

               În anexa III la Regulamentul de punere în aplicare (UE) nr. 593/2013 se stabilește lista autorităților din țările exportatoare care sunt împuternicite să elibereze certificate de autenticitate.

               (4)

               Argentina a notificat Comisiei că, de la 26 iunie 2017, Ministerul Agriculturii este noua autoritate împuternicită să elibereze documentele de origine și certificatele de autenticitate pentru carnea de vită, de oaie și de capră originară din Argentina. Prin urmare, este oportun ca prezentul regulament să se aplice de la această dată.

               (5)

               Anexa I la Regulamentul (CE) nr. 1439/95, anexa III la Regulamentul (CE) nr. 748/2008 și anexa III la Regulamentul de punere în aplicare (UE) nr. 593/2013 ar trebui modificate în consecință.

               (6)

               Măsurile prevăzute în prezentul regulament sunt conforme cu avizul Comitetului pentru organizarea comună a piețelor agricole,

         ADOPTĂ PREZENTUL REGULAMENT:
   Articolul 1
   În anexa I la Regulamentul (CE) nr. 1439/95, punctul 1 se înlocuiește cu următorul text:

                  „1.

                  Argentina: Ministerio de Agroindustria”.

   Articolul 2
   Anexa III la Regulamentul (CE) nr. 748/2008 se înlocuiește cu următorul text:
   „
         ANEXA III

            Lista autorităților din Argentina împuternicite să elibereze certificate de autenticitate

         Argentina: Ministerio de Agroindustria:
         pentru mușchiulețul originar din Argentina, în conformitate cu articolul 1 alineatul (3) litera (a).
      ”
   Articolul 3
   În anexa III la Regulamentul de punere în aplicare (UE) nr. 593/2013, prima liniuță se înlocuiește cu următorul text:

               „—

               MINISTERIO DE AGROINDUSTRIA:
               pentru carnea originară din Argentina:

                           (a)

                           corespunzând definiției prevăzute la articolul 1 alineatul (1) litera (c);

                           (b)

                           corespunzând definiției prevăzute la articolul 2 litera (a).”

         Articolul 4
   Prezentul regulament intră în vigoare în a treia zi de la data publicării în Jurnalul Oficial al Uniunii Europene.
   Se aplică de la 26 iunie 2017.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 16 august 2017.

            Pentru Comisie

            Președintele

         Jean-Claude JUNCKER

      (1)  JO L 146, 20.6.1996, p. 1.

      (2)  JO L 347, 20.12.2013, p. 671.

      (3)  JO L 143, 27.6.1995, p. 7.

      (4)  JO L 202, 31.7.2008, p. 28.

      (5)  JO L 170, 22.6.2013, p. 32.


title: Regulamentul de punere în aplicare (UE) 2017/1469 al Comisiei din 11 august 2017 de stabilire a unui format standard de prezentare a documentului de informare privind produsul de asigurare (Text cu relevanță pentru SEE. )

text:
               12.8.2017

               RO

               Jurnalul Oficial al Uniunii Europene

               L 209/19

         REGULAMENTUL DE PUNERE ÎN APLICARE (UE) 2017/1469 AL COMISIEI
   din 11 august 2017
   de stabilire a unui format standard de prezentare a documentului de informare privind produsul de asigurare
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Directiva (UE) 2016/97 a Parlamentului European și a Consiliului din 20 ianuarie 2016 privind distribuția de asigurări (1), în special articolul 20 alineatul (9),
   întrucât:

               (1)

               Conform Directivei (UE) 2016/97, creatorii produselor de asigurare generală enumerate în anexa I la Directiva 2009/138/CE a Parlamentului European și a Consiliului (2) au obligația de a elabora un document standardizat de informare privind produsul de asigurare în care consumatorii să găsească informațiile necesare despre produsele de asigurare generală enumerate în anexa I la Directiva 2009/138/CE pentru a putea lua decizii în cunoștință de cauză.

               (2)

               Informațiile care ar trebui furnizate în documentul de informare privind produsul de asigurare sunt prevăzute la articolul 20 alineatul (8) din Directiva (UE) 2016/97.

               (3)

               Pentru ca informațiile oferite consumatorilor să poată fi ușor de citit, de înțeles și de comparat, la prezentarea informațiilor menționate la articolul 20 alineatul (8) din Directiva (UE) 2016/97 în documentul standardizat de informare privind produsul de asigurare, menționat la articolul 20 alineatul (5) din respectiva directivă, ar trebui să se utilizeze un mod de prezentare, o structură și un format comune, precum și pictograme și simboluri. De asemenea, informațiile despre eventualele asigurări suplimentare și acoperiri opționale nu ar trebui să fie precedate de bife, cruci în X sau semne ale exclamării, iar informațiile din documentul de informare privind produsul de asigurare ar trebui să fie prezentate în mod normal pe două pagini de foaie A4 și nu ar trebui în niciun caz să depășească trei pagini de foaie A4.

               (4)

               Prezentul regulament se bazează pe proiectele de standarde tehnice de punere în aplicare transmise Comisiei de Autoritatea Europeană de Asigurări și Pensii Ocupaționale (EIOPA).

               (5)

               În conformitate cu articolul 20 alineatul (9) din Directiva (UE) 2016/97, EIOPA a testat documentul de informare privind produsul de asigurare în rândul consumatorilor și a consultat autoritățile naționale. EIOPA a organizat, de asemenea, consultări publice deschise cu privire la proiectele de standarde tehnice de punere în aplicare pe care se bazează prezentul regulament, a analizat potențialele costuri și beneficii aferente și a solicitat avizul Grupului părților interesate din domeniul asigurărilor și reasigurărilor, instituit în conformitate cu articolul 37 din Regulamentul (UE) nr. 1094/2010 al Parlamentului European și al Consiliului (3),

         ADOPTĂ PREZENTUL REGULAMENT:
   Articolul 1
   Numele și sigla creatorului
   (1)   Imediat după titlul „Document de informare privind produsul de asigurare” din partea de sus a primei pagini se indică numele creatorului produsului de asigurare generală în chestiune, statul membru în care este înregistrat creatorul, statutul juridic al acestuia și, dacă este cazul, numărul de autorizare al acestuia.
   (2)   Creatorul produsului de asigurare generală are dreptul să își adauge sigla în dreapta titlului.
   Articolul 2
   Precizarea despre informațiile precontractuale și contractuale complete
   Documentul de informare privind produsul de asigurare conține precizarea vizibilă că informațiile precontractuale și contractuale complete referitoare la produsul de asigurare generală sunt oferite consumatorului în alte documente. Această precizare se adaugă imediat sub numele creatorului produsului de asigurare generală.
   Articolul 3
   Lungimea textului
   În varianta imprimată, documentul de informare privind produsul de asigurare se prezintă pe două pagini de foaie A4. Dacă este nevoie de mai mult spațiu, documentul de informare privind produsul de asigurare poate, în mod excepțional, să fie prezentat pe trei pagini de foaie A4. Dacă folosește trei pagini de foaie A4, creatorul produsului de asigurare trebuie să poată dovedi, la cererea autorității competente, că era nevoie de mai mult spațiu.
   Articolul 4
   Modul de prezentare și ordinea diferitelor rubrici
   (1)   În documentul de informare privind produsul de asigurare, informațiile prevăzute la articolul 20 alineatul (8) din Directiva (UE) 2016/97 sunt grupate pe rubrici și respectă structura, așezarea în pagină, titlurile rubricilor și ordinea din formatul standard de prezentare din anexa la prezentul regulament, iar fontul utilizat are înălțimea x de cel puțin 1,2 mm.
   (2)   Lungimea rubricilor poate varia în funcție de volumul de informații care urmează să fie incluse în fiecare rubrică. Informațiile despre eventualele asigurări suplimentare și acoperiri opționale nu trebuie să fie precedate de bife, cruci în X sau semne ale exclamării.
   (3)   Atunci când documentul de informare privind produsul de asigurare este prezentat pe un suport durabil de date diferit de hârtie, dimensiunea componentelor așezării în pagină poate fi modificată, cu condiția să se păstreze așezarea în pagină, titlurile rubricilor și ordinea din formatul standard de prezentare, precum și proeminența și dimensiunea aferente diferitelor elemente.
   (4)   Atunci când dimensiunile suportului durabil de date diferit de hârtie nu permit o așezare în pagină pe două coloane, se poate utiliza un mod de prezentare pe o singură coloană numai dacă se respectă următoarea ordine a rubricilor:

               (a)

               „Despre ce tip de asigurare este vorba?”;

               (b)

               „Ce se asigură?”;

               (c)

               „Ce nu se asigură?”;

               (d)

               „Există restricții de acoperire?”;

               (e)

               „Unde beneficiez de asigurare?”;

               (f)

               „Ce obligații am?”;

               (g)

               „Când și cum plătesc?”;

               (h)

               „Când începe și când încetează acoperirea?”;

               (i)

               „Cum pot să reziliez contractul?”.

         (5)   Se permite utilizarea instrumentelor digitale, cum ar fi ferestrele suprapuse și ferestrele pop-up, cu condiția ca toate informațiile prevăzute la articolul 20 alineatul (8) din Directiva (UE) 2016/97 să fie oferite în corpul principal al documentului de informare privind produsul de asigurare și ca atenția consumatorului să nu fie distrasă, prin utilizarea respectivelor instrumente, de la conținutul documentului principal.
   Informațiile oferite în ferestre suprapuse și ferestre pop-up nu trebuie să conțină materiale de marketing sau publicitate.
   Articolul 5
   Utilizarea unui limbaj simplu
   Documentul de informare privind produsul de asigurare se redactează într-un limbaj simplu, astfel încât consumatorul să îi înțeleagă mai ușor conținutul, și se axează pe informațiile esențiale de care consumatorul are nevoie pentru a lua o decizie în cunoștință de cauză. Se evită jargonul.
   Articolul 6
   Titlurile rubricilor și informațiile aferente
   (1)   Rubricile documentului de informare privind produsul de asigurare trebuie să aibă următoarele titluri și să conțină următoarele informații:

               (a)

               informațiile referitoare la tipul de asigurare, prevăzute la articolul 20 alineatul (8) litera (a) din Directiva (UE) 2016/97, se prezintă sub titlul „Despre ce tip de asigurare este vorba?”, în partea de sus a documentului;

               (b)

               informațiile referitoare la principalele riscuri acoperite, prevăzute la articolul 20 alineatul (8) litera (b) din Directiva (UE) 2016/97, se prezintă sub titlul „Ce se asigură?”. În fața fiecărei informații din această rubrică se pune o bifă de culoare verde;

               (c)

               informațiile referitoare la suma asigurată, prevăzute la articolul 20 alineatul (8) litera (b) din Directiva (UE) 2016/97, se prezintă sub titlul „Ce se asigură?”;

               (d)

               informațiile referitoare la eventuala acoperire geografică, prevăzute la articolul 20 alineatul (8) litera (b) din Directiva (UE) 2016/97, se prezintă sub titlul „Unde beneficiez de asigurare?”. În fața fiecărei informații din această rubrică se pune o bifă de culoare albastră;

               (e)

               informațiile referitoare la rezumatul riscurilor excluse, prevăzute la articolul 20 alineatul (8) litera (b) din Directiva (UE) 2016/97, se prezintă sub titlul „Ce nu se asigură?”. În fața fiecărei informații din această rubrică se pune o cruce în X de culoare roșie;

               (f)

               informațiile referitoare la principalele excluderi, prevăzute la articolul 20 alineatul (8) litera (d) din Directiva (UE) 2016/97, se prezintă sub titlul „Există restricții de acoperire?”. În fața fiecărei informații din această rubrică se pune un semn al exclamării de culoare portocalie;

               (g)

               informațiile referitoare la obligațiile relevante, prevăzute la articolul 20 alineatul (8) literele (e), (f) și (g) din Directiva (UE) 2016/97, se prezintă sub titlul „Ce obligații am?”;

               (h)

               informațiile referitoare la metodele de plată a primelor și la durata plăților, prevăzute la articolul 20 alineatul (8) litera (c) din Directiva (UE) 2016/97, se prezintă sub titlul „Când și cum plătesc?”;

               (i)

               informațiile referitoare la durata contractului, prevăzute la articolul 20 alineatul (8) litera (h) din Directiva (UE) 2016/97, se prezintă sub titlul „Când începe și când încetează acoperirea?”;

               (j)

               informațiile referitoare la modalitățile de reziliere a contractului, prevăzute la articolul 20 alineatul (8) litera (i) din Directiva (UE) 2016/97, se prezintă sub titlul „Cum pot să reziliez contractul?”.

         (2)   Se permite utilizarea de subrubrici, dacă este necesar.
   Articolul 7
   Utilizarea de pictograme
   (1)   Fiecare rubrică trebuie, în plus, să fie precedată de pictograme care îi redau vizual conținutul, după cum urmează:

               (a)

               informațiile referitoare la principalele riscuri acoperite, prevăzute la articolul 20 alineatul (8) litera (b) din Directiva (UE) 2016/97, sunt precedate de pictograma unei umbrele de culoare albă pe fond verde sau de culoare verde pe fond alb;

               (b)

               informațiile referitoare la eventuala acoperire geografică, prevăzute la articolul 20 alineatul (8) litera (b) din Directiva (UE) 2016/97, sunt precedate de pictograma unui glob terestru de culoare albă pe fond albastru sau de culoare albastră pe fond alb;

               (c)

               informațiile referitoare la riscurile excluse, prevăzute la articolul 20 alineatul (8) litera (b) din Directiva (UE) 2016/97, sunt precedate de pictograma formată de o cruce în X într-un triunghi de culoare albă pe fond roșu sau de culoare roșie pe fond alb;

               (d)

               informațiile referitoare la principalele excluderi, prevăzute la articolul 20 alineatul (8) litera (d) din Directiva (UE) 2016/97, sunt precedate de pictograma formată de un semn al exclamării („!”) într-un triunghi de culoare albă pe fond portocaliu sau de culoare portocalie pe fond alb;

               (e)

               informațiile referitoare la obligațiile valabile la începutul contractului, pe durata contractului și în cazul solicitării de despăgubiri, prevăzute la articolul 20 alineatul (8) literele (e), (f) și (g) din Directiva (UE) 2016/97, sunt precedate de pictograma unei strângeri de mână de culoare albă pe fond verde sau de culoare verde pe fond alb;

               (f)

               informațiile referitoare la metodele de plată a primelor și la durata plăților, prevăzute la articolul 20 alineatul (8) litera (c) din Directiva (UE) 2016/97, sunt precedate de pictograma unor monede de culoare albă pe fond galben sau de culoare galbenă pe fond alb;

               (g)

               informațiile referitoare la durata contractului, prevăzute la articolul 20 alineatul (8) litera (h) din Directiva (UE) 2016/97, sunt precedate de pictograma unei clepsidre de culoare albă pe fond albastru sau de culoare albastră pe fond alb;

               (h)

               informațiile referitoare la metodele de reziliere a contractului, prevăzute la articolul 20 alineatul (8) litera (i) din Directiva (UE) 2016/97, sunt precedate de pictograma unei palme pe un scut de culoare albă pe fond negru sau de culoare neagră pe fond alb.

         (2)   Toate pictogramele sunt prezentate în concordanță cu formatul standard de prezentare din anexă.
   (3)   Dacă documentul de informare privind produsul de asigurare este imprimat sau fotocopiat în alb și negru, pictogramele prevăzute la alineatele (1) și (2) pot fi reprezentate în alb și negru.
   Articolul 8
   Intrarea în vigoare
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 11 august 2017.

            Pentru Comisie

            Președintele

         Jean-Claude JUNCKER

      (1)  JO L 26, 2.2.2016, p. 19.

      (2)  Directiva 2009/138/CE a Parlamentului European și a Consiliului din 25 noiembrie 2009 privind accesul la activitate și desfășurarea activității de asigurare și de reasigurare (Solvabilitate II) (JO L 335, 17,12,2009, p. 1).

      (3)  Regulamentul (UE) nr. 1094/2010 al Parlamentului European și al Consiliului din 24 noiembrie 2010 de instituire a Autorității europene de supraveghere (Autoritatea europeană de asigurări și pensii ocupaționale), de modificare a Deciziei nr. 716/2009/CE și de abrogare a Deciziei 2009/79/CE a Comisiei (JO L 331, 15.12.2010, p. 48).

      ANEXĂ


title: Regulamentul de punere în aplicare (UE) nr. 670/2011 al Comisiei din 12 iulie 2011 de modificare a Regulamentului (CE) nr. 607/2009 de stabilire a unor norme de punere în aplicare a Regulamentului (CE) nr. 479/2008 al Consiliului în ceea ce privește denumirile de origine protejate și indicațiile geografice protejate, mențiunile tradiționale, etichetarea și prezentarea anumitor produse vitivinicole

text:
               13.7.2011

               RO

               Jurnalul Oficial al Uniunii Europene

               L 183/6

         REGULAMENTUL DE PUNERE ÎN APLICARE (UE) NR. 670/2011 AL COMISIEI
   din 12 iulie 2011
   de modificare a Regulamentului (CE) nr. 607/2009 de stabilire a unor norme de punere în aplicare a Regulamentului (CE) nr. 479/2008 al Consiliului în ceea ce privește denumirile de origine protejate și indicațiile geografice protejate, mențiunile tradiționale, etichetarea și prezentarea anumitor produse vitivinicole
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1234/2007 al Consiliului din 22 octombrie 2007 de instituire a unei organizări comune a piețelor agricole și privind dispoziții specifice referitoare la anumite produse agricole („Regulamentul unic OCP”) (1), în special articolul 121 primul paragraf literele (k), (l) și (m) și articolul 203b, coroborate cu articolul 4,
   întrucât:

               (1)

               Regulamentul (CE) nr. 792/2009 al Comisiei din 31 august 2009 de stabilire a normelor detaliate pentru comunicarea Comisiei de către statele membre a informațiilor și documentelor cu privire la implementarea organizării comune a piețelor, la sistemul de plăți directe, la promovarea produselor agricole și la regimul aplicabil regiunilor ultraperiferice și insulelor mici din Marea Egee (2) stabilește normele comune referitoare la comunicarea către Comisie a informațiilor și a documentelor de către autoritățile competente din statele membre. Aceste norme includ, în special, obligația statelor membre de a utiliza sistemele de informare puse la dispoziție de către Comisie, precum și validarea drepturilor de acces ale autorităților și ale persoanelor autorizate să efectueze comunicări. În plus, regulamentul respectiv stabilește principii comune aplicabile sistemelor de informare, pentru a garanta autenticitatea, integritatea și lizibilitatea în timp a documentelor și prevede protecția datelor cu caracter personal.

               (2)

               Ca rezultat al funcționării sale interne și al relațiilor cu autoritățile implicate în gestionarea denumirilor de origine protejate, a indicațiilor geografice protejate și a mențiunilor tradiționale, Comisia a elaborat, în conformitate cu titlul II capitolul I secțiunea Ia din Regulamentul (CE) nr. 1234/2007, un sistem de informații care permite gestionarea electronică a documentelor și a procedurilor necesare în conformitate cu Regulamentul (CE) nr. 1234/2007 și cu Regulamentul (CE) nr. 607/2009 al Comisiei din 14 iulie 2009 de stabilire a unor norme de punere în aplicare a Regulamentului (CE) nr. 479/2008 al Consiliului în ceea ce privește denumirile de origine protejate și indicațiile geografice protejate, mențiunile tradiționale, etichetarea și prezentarea anumitor produse vitivinicole (3), atât împreună cu autoritățile competente din statele membre și din țările terțe, cât și cu organizațiile profesionale și cu persoanele fizice sau juridice care au interes să acționeze în temeiul prezentului regulament.

               (3)

               Se consideră că, în conformitate cu Regulamentul (CE) nr. 792/2009 sau prin aplicarea mutatis mutandis a principiilor stabilite de acest regulament, sistemul permite efectuarea anumitor comunicări în conformitate cu Regulamentul (CE) nr. 607/2009, în special în ceea ce privește procedurile de protejare a indicațiilor geografice, a denumirilor de origine și a mențiunilor tradiționale, a întreținerii bazei de date a denumirilor vizate și a registrelor prevăzute în cadrul protejării acestor denumiri.

               (4)

               De altfel, sistemele de informare implementate deja în mod operațional de Comisie pentru comunicarea de informații referitoare la autoritățile și organismele competente pentru controalele care trebuie efectuate în contextul politicii agricole comune permit îndeplinirea obiectivelor specifice în acest domeniu în ceea ce privește indicațiile geografice, denumirile de origine și mențiunile tradiționale. Este oportun ca aceste sisteme să devină aplicabile în cazul comunicării de informații referitoare la autoritățile însărcinate cu examinarea cererilor de protejare a denumirilor la nivelul statelor membre sau al țărilor terțe, precum și în cazul comunicării de informații referitoare la autoritățile responsabile cu certificarea vinurilor care nu beneficiază de o denumire de origine protejată sau de o indicație geografică protejată.

               (5)

               În interesul unei gestiuni administrative eficiente și luând în considerare experiența dobândită prin utilizarea sistemelor de informare implementate de Comisie, se impune simplificarea comunicațiilor și îmbunătățirea modului de gestionare și de punere la dispoziție a informațiilor disponibile, în temeiul Regulamentului (CE) nr. 607/2009, în conformitate cu Regulamentul (CE) nr. 792/2009. Ca atare, pentru a pune la dispoziția autorităților competente din statele membre mijloacele necesare cunoașterii legislației, a regulamentelor sau a dispozițiilor administrative introduse la nivel național în conformitate cu articolul 118z alineatul (2) și cu articolul 120a din Regulamentul (CE) nr. 1234/2007 și pentru a simplifica și a facilita controalele și cooperarea între statele membre în temeiul Regulamentului (CE) nr. 555/2008 al Comisiei (4), este oportun să se solicite statelor membre comunicarea către Comisie a anumitor informații de interes specific în contextul certificării produselor și să se prevadă punerea acestor informații la dispoziția autorităților competente și a publicului de către Comisie, în cazul în care aceste informații sunt utile consumatorilor.

               (6)

               Din rațiuni de claritate și în vederea reducerii sarcinii administrative, este de asemenea oportun să se stabilească conținutul anumitor comunicări prevăzute de Regulamentul (CE) nr. 607/2009 și să se simplifice procedurile.

               (7)

               Măsurile tranzitorii adoptate pentru a facilita trecerea de la dispozițiile Regulamentelor (CE) nr. 1493/1999 (5) și (CE) nr. 479/2008 (6) ale Consiliului la cele ale Regulamentului (CE) nr. 1234/2007 prezintă dificultăți de interpretare în ceea ce privește domeniul de aplicare și durata procedurilor. Este de asemenea oportun să se clarifice domeniul de aplicare al dispozițiilor articolului 118s din Regulamentul (CE) nr. 1234/2007 în raport cu cele din articolului 118q, în ceea ce privește natura modificărilor prevăzute, perioadele de referință și durata perioadei de tranziție.

               (8)

               Prin urmare, Regulamentul (CE) nr. 607/2009 trebuie modificat în consecință.

               (9)

               Măsurile prevăzute de prezentul regulament sunt conforme cu avizul Comitetului de gestionare a organizării comune a piețelor agricole,

         ADOPTĂ PREZENTUL REGULAMENT:
   Articolul 1
   Regulamentul (CE) nr. 607/2009 se modifică după cum urmează:

               1.

               Articolul 3 se înlocuiește cu următorul text:
               „Articolul 3
               Cererea de protecție
               Cererea de protecție a unei denumiri de origine sau a unei indicații geografice este alcătuită din documentele prevăzute la articolele 118c și 118d din Regulamentul (CE) nr. 1234/2007, din caietul de sarcini și din documentul unic.
               Cererea și documentul unic sunt comunicate Comisiei în conformitate cu articolul 70a alineatul (1) din prezentul regulament.”

               2.

               Articolul 9 se înlocuiește cu următorul text:
               „Articolul 9
               Depunerea cererii
               (1)   Data depunerii unei cereri la Comisie este data primirii acestei cereri de către Comisie.
               (2)   Comisia confirmă primirea cererii către autoritățile competente din statul membru sau cele ale țărilor terțe sau către solicitantul stabilit în țara terță în cauză și atribuie cererii un număr de dosar.
               Această confirmare de primire conține cel puțin următoarele elemente:

                           (a)

                           numărul dosarului;

                           (b)

                           denumirea care urmează a fi înregistrată;

                           (c)

                           data primirii cererii.”

               3.

               Articolul 11 se înlocuiește cu următorul text:
               „Articolul 11
               Admisibilitatea cererilor
               (1)   O cerere este admisibilă atunci când documentul unic este completat în mod corespunzător, iar documentele justificative sunt atașate. Se consideră că documentul unic este completat în mod corespunzător atunci când sunt completate toate câmpurile obligatorii necesare, așa cum sunt prezentate în cadrul sistemelor de informare prevăzute la articolul 70a.
               În acest caz, cererea este considerată admisibilă la data primirii acesteia de către Comisie, iar solicitantul este informat în legătură cu acest fapt.
               Această dată este adusă la cunoștința publicului.
               (2)   În cazul în care cererea nu a fost completată sau a fost completată parțial, ori în cazul în care documentele justificative menționate la alineatul (1) nu au fost prezentate împreună cu cererea sau sunt incomplete, cererea nu este admisibilă.
               (3)   În caz de inadmisibilitate, autoritățile competente ale statului membru sau cele ale țărilor terțe sau solicitantul stabilit în țara terță în cauză sunt informați cu privire la motivele care justifică inadmisibilitatea, precizându-se, în cazul celui din urmă, că responsabilitatea depunerii la dosar a unei noi cereri completate în mod corespunzător îi revine acestuia.”

               4.

               La articolul 12, alineatul (1) se înlocuiește cu următorul text:
               „(1)   În cazul în care o cerere considerată admisibilă nu îndeplinește cerințele prevăzute la articolele 118b și 118c din Regulamentul (CE) nr. 1234/2007, Comisia comunică autorităților statului membru sau celor ale țării terțe, ori solicitantului stabilit în țara terță în cauză temeiurile respingerii, stabilind un termen limită de minimum două luni pentru retragerea cererii, modificarea acesteia sau pentru prezentarea de observații.”

               5.

               Articolul 14 se înlocuiește cu următorul text:
               „Articolul 14
               Prezentarea de obiecții în baza procedurii comunitare
               (1)   Opozițiile prevăzute la articolul 118h din Regulamentul (CE) nr. 1234/2007 se comunică conform articolului 70a alineatul (1) din prezentul regulament. Data depunerii opoziției la Comisie este data primirii acestei opoziții de către Comisie. Această dată este adusă la cunoștința autorităților și a persoanelor vizate de prezentul regulament.
               (2)   Comisia confirmă primirea opoziției și îi atribuie acesteia un număr de dosar.
               Confirmarea de primire conține cel puțin următoarele elemente:

                           (a)

                           numărul dosarului;

                           (b)

                           data primirii opoziției.”

               6.

               Articolul 18 se înlocuiește cu următorul text:
               „Articolul 18
               Registrul
               (1)   Comisia instituie și ține la zi un «Registru al denumirilor de origine protejate și al indicațiilor geografice protejate», denumit în continuare «registrul», în conformitate cu articolul 118n din Regulamentul (CE) nr. 1234/2007. Registrul este instituit în cadrul bazei de date electronice «E-Bacchus», pe baza deciziilor prin care se acordă protecție denumirilor în cauză.
               (2)   O denumire de origine sau o indicație geografică care a fost acceptată este înregistrată în registru.
               În ceea ce privește denumirile înregistrate în temeiul articolului 118s alineatul (1) din Regulamentul (CE) nr. 1234/2007, Comisia introduce în registru datele prevăzute la alineatul (3) din prezentul articol.
               (3)   Comisia introduce în registru următoarele date:

                           (a)

                           denumirea protejată;

                           (b)

                           numărul dosarului;

                           (c)

                           mențiunea potrivit căreia denumirea este protejată fie ca indicație geografică, fie ca denumire de origine;

                           (d)

                           numele țării sau al țărilor de origine;

                           (e)

                           data înregistrării;

                           (f)

                           trimiterea la instrumentul juridic care protejează denumirea;

                           (g)

                           trimiterea la documentul unic.

                     (4)   Registrul trebuie pus la dispoziția publicului.”

               7.

               La articolul 20, alineatele (1), (2) și (3) se înlocuiesc cu următorul text:
               „(1)   Cererea de aprobare a modificării caietului de sarcini al unei denumiri de origine protejate sau al unei indicații geografice protejate, depusă de un solicitant în sensul articolului 118e din Regulamentul (CE) nr. 1234/2007, se comunică în conformitate cu articolul 70a alineatul (1) din prezentul regulament.
               (2)   O cerere de aprobare a modificării caietului de sarcini în temeiul articolului 118q alineatul (1) din Regulamentul (CE) nr. 1234/2007 este admisibilă dacă informațiile solicitate în temeiul articolului 118c alineatul (2) din regulamentul respectiv, însoțite de cererea completată în mod corespunzător, au fost comunicate Comisiei.
               (3)   În scopul aplicării articolului 118q alineatul (2) prima teză din Regulamentul (CE) nr. 1234/2007, articolele 9-18 din prezentul regulament se aplică mutatis mutandis.”

               8.

               Articolul 21 se înlocuiește cu următorul text:
               „Articolul 21
               Prezentarea unei cereri de anulare
               (1)   O cerere de anulare depusă conform articolului 118r din Regulamentul (CE) nr. 1234/2007 se comunică conform articolului 70a alineatul (1) din prezentul regulament. Data depunerii cererii de anulare la Comisie este data primirii acestei cereri de către Comisie. Această dată este adusă la cunoștința publicului.
               (2)   Comisia confirmă primirea cererii și îi atribuie acesteia un număr de dosar.
               Confirmarea de primire conține cel puțin următoarele elemente:

                           (a)

                           numărul dosarului;

                           (b)

                           data primirii cererii.

                     (3)   Alineatele (1) și (2) nu se aplică atunci când anularea este solicitată la inițiativa Comisiei.”

               9.

               La articolul 22 se adaugă următorul alineat (5):
               „(5)   Comunicările adresate Comisie în temeiul alineatului (3) se efectuează în conformitate cu articolul 70a alineatul (1).”

               10.

               La articolul 23 alineatul (1) se adaugă un al treilea paragraf, după cum urmează:
               „Comunicările adresate Comisie în temeiul primului și al celui de-al doilea paragraf se efectuează în conformitate cu articolul 70a alineatul (1).”

               11.

               La articolul 28 alineatul (1), al doilea paragraf se înlocuiește cu următorul text:
               „Cererea se comunică în conformitate cu articolul 70a alineatul (1). Data depunerii cererii de transformare la Comisie este data primirii acestei cereri de către Comisie.”

               12.

               Articolul 30 se înlocuiește cu următorul text:
               „Articolul 30
               Cererea de protecție
               (1)   Cererea de protecție a unei mențiuni tradiționale se comunică de către autoritățile competente ale statelor membre sau ale țărilor terțe sau de către organizațiile profesionale reprezentative conform articolului 70a alineatul (1). Ea este însoțită de legislația statului membru sau de normele care reglementează utilizarea mențiunii în cauză, aplicabile producătorilor de vin în țările terțe, și de trimiterea la legislația sau la normele respective.
               (2)   În cazul unei cereri depuse de o organizație profesională reprezentativă stabilită într-o țară terță, solicitantul comunică Comisiei detalii privind organizația profesională reprezentativă și membrii acesteia, în conformitate cu articolul 70a alineatul (1). Comisia pune aceste informații la dispoziția publicului.”

               13.

               Articolul 33 se înlocuiește cu următorul text:
               „Articolul 33
               Depunerea cererii
               (1)   Data depunerii unei cereri la Comisie este data primirii acestei cereri de către Comisie.
               (2)   Comisia confirmă primirea cererii către autoritățile statului membru sau cele ale țărilor terțe sau către solicitantul stabilit în țara terță în cauză și atribuie cererii un număr de dosar.
               Confirmarea de primire conține cel puțin următoarele elemente:

                           (a)

                           numărul dosarului;

                           (b)

                           mențiunea tradițională;

                           (c)

                           data primirii cererii.”

               14.

               Articolul 34 se înlocuiește cu următorul text:
               „Articolul 34
               Admisibilitate
               (1)   O cerere este admisibilă atunci când formularul de cerere este completat în mod corespunzător, iar documentele necesare prevăzute la articolul 30 sunt atașate cererii. Se consideră că formularul de cerere este completat în mod corespunzător atunci când sunt completate toate rubricile obligatorii necesare, așa cum sunt prezentate în cadrul sistemelor de informare prevăzute la articolul 70a.
               În acest caz, cererea este considerată admisibilă la data primirii acesteia de către Comisie, iar solicitantul este informat în legătură cu acest fapt.
               Această dată este adusă la cunoștința publicului.
               (2)   În cazul în care formularul de cerere nu a fost completat sau a fost completat parțial ori în cazul în care documentele justificative menționate la alineatul (1) nu au fost prezentate împreună cu cererea sau sunt incomplete, cererea nu este admisibilă.
               (3)   În caz de inadmisibilitate, autoritățile statului membru sau cele ale țărilor terțe sau solicitantul stabilit în țările terțe în cauză sunt informați cu privire la motivele care justifică inadmisibilitatea, precizându-se, în cazul celui din urmă, că responsabilitatea depunerii la dosar a unei noi cereri completate în mod corespunzător îi revine acestuia.”

               15.

               La articolul 37, alineatele (2) și (3) se înlocuiesc cu următorul text:
               „(2)   Opoziția se comunică în conformitate cu articolul 70a alineatul (1). Data depunerii opoziției la Comisie este data primirii acestei opoziții de către Comisie.
               (3)   Comisia confirmă primirea opoziției și îi atribuie acesteia un număr de dosar.
               Confirmarea de primire conține cel puțin următoarele elemente:

                           (a)

                           numărul dosarului;

                           (b)

                           data primirii opoziției.”

               16.

               Articolul 40 se înlocuiește cu următorul text:
               „Articolul 40
               Protecție generală
               (1)   Dacă o mențiune tradițională pentru care se solicită protecția îndeplinește condițiile prevăzute la articolul 118u alineatul (1) din Regulamentul (CE) nr. 1234/2007 și la articolele 31 și 35 din prezentul regulament și nu este respinsă în temeiul articolelor 36, 38 și 39 din prezentul regulament, mențiunea tradițională în cauză trebuie inclusă în baza electronică de date «E-Bacchus», în conformitate cu articolul 118u alineatul (2) din Regulamentul (CE) nr. 1234/2007, pe baza informațiilor comunicate Comisiei conform articolului 70a alineatul (1), indicându-se următoarele elemente:

                           (a)

                           limba prevăzută la articolul 31 alineatul (1);

                           (b)

                           categoria sau categoriile de produse vitivinicole pentru care se solicită protecția;

                           (c)

                           o trimitere la legislația națională a statului membru sau a țării terțe în care este definită și reglementată mențiunea tradițională, sau la normele aplicabile producătorilor de vin în țările terțe, inclusiv cele provenind de la organizațiile profesionale reprezentative, în absența unei legislații naționale în aceste țări terțe;

                           (d)

                           un rezumat al definiției sau al condițiilor de utilizare;

                           (e)

                           numele țării sau al țărilor de origine;

                           (f)

                           data includerii în baza electronică de date «E-Bacchus».

                     (2)   Mențiunile tradiționale înscrise în baza electronică de date «E-Bacchus» sunt protejate numai în limba și pentru categoriile de produse vitivinicole indicate în cerere, împotriva:

                           (a)

                           utilizării abuzive, chiar dacă mențiunea protejată este însoțită de un termen precum «stil», «tip», «metodă», «manieră», «imitație», «gust», «similar» sau termeni asemănători;

                           (b)

                           oricărei alte indicații false sau înșelătoare cu privire la natura, caracteristicile sau calitățile esențiale ale produsului, care figurează pe partea interioară sau exterioară a ambalajului, în materialul publicitar sau în documentele aferente produsului în cauză;

                           (c)

                           oricăror altor practici care pot induce în eroare consumatorii, în special pentru a crea impresia că vinul îndeplinește condițiile mențiunii tradiționale protejate.

                     (3)   Mențiunile tradiționale înscrise în baza electronică de date «E-Bacchus» sunt aduse la cunoștința publicului.”

               17.

               La articolul 42 alineatul (1), al treilea paragraf se înlocuiește cu următorul text:
               „Utilizarea unei mențiuni protejate omonime nu este autorizată decât dacă mențiunea omonimă protejată ulterior este, în practică, suficient de diferită de mențiunea tradițională înregistrată în baza electronică de date «E-Bacchus», având în vedere necesitatea de a trata în mod echitabil producătorii în cauză și de a nu induce în eroare consumatorii.”

               18.

               Articolul 45 se înlocuiește cu următorul text:
               „Articolul 45
               Depunerea unei cereri de anulare
               (1)   Un stat membru, o țară terță ori o persoană fizică sau juridică care poate justifica un interes legitim în conformitate articolului 70a alineatul (1) poate comunica Comisiei o cerere de anulare justificată în mod corespunzător. Data depunerii cererii la Comisie este data primirii acestei cereri de către Comisie. Această dată este adusă la cunoștința publicului.
               (2)   Comisia confirmă primirea cererii și îi atribuie acesteia un număr de dosar.
               Confirmarea de primire conține cel puțin următoarele elemente:

                           (a)

                           numărul dosarului;

                           (b)

                           data primirii cererii.

                     (3)   Alineatele (1) și (2) nu se aplică în cazul în care anularea este solicitată la inițiativa Comisiei.”

               19.

               La articolul 47, alineatul (5) se înlocuiește cu următorul text:
               „(5)   La intrarea în vigoare a unei anulări, Comisia elimină denumirea respectivă din lista existentă în baza electronică de date «E-Bacchus».”

               20.

               La articolul 63, alineatul (1) se înlocuiește cu următorul text:
               „(1)   Statele membre desemnează autoritatea sau autoritățile competente responsabile cu certificarea astfel cum se prevede la articolul 118z alineatul (2) litera (a) din Regulamentul (CE) nr. 1234/2007, în conformitate cu criteriile stabilite la articolul 4 din Regulamentul (CE) nr. 882/2004 al Parlamentului European și al Consiliului (7).
               Fiecare stat membru comunică Comisiei următoarele informații înaintea datei de 1 octombrie 2011 și orice eventuale modificări ale acestora, în conformitate cu articolul 70a alineatul (1) din prezentul regulament:

                           (a)

                           denumirea, adresa și punctele de contact, inclusiv adresele electronice, ale instanței sau instanțelor competente pentru aplicarea prezentului articol;

                           (b)

                           după caz, denumirea, adresa și punctele de contact, inclusiv adresele electronice, ale tuturor organismelor abilitate de o instanță competentă pentru aplicarea prezentului articol;

                           (c)

                           măsurile adoptate pentru punerea în aplicare a prezentului articol, în măsura în care aceste dispoziții prezintă un interes specific pentru cooperarea între statele membre prevăzută de Regulamentul (CE) nr. 555/2008;

                           (d)

                           soiurile de struguri de vinificație care fac obiectul aplicării articolelor 118z alineatul (2) și 120a din Regulamentul (CE) nr. 1234/2007.

                     Comisia stabilește și actualizează o listă cu numele și adresele instanțelor competente și ale organismelor abilitate, precum și cu soiurile de struguri de vinificație autorizate, pe baza informațiilor comunicate de statele membre. Comisia aduce respectiva listă la cunoștința publicului.

               21.

               În capitolul V, noile articole 70a și 70b sunt inserate după cum urmează:
               „Articolul 70a
               Metodă aplicabilă comunicărilor dintre Comisie, statele membre, țările terțe și ceilalți operatori
               (1)   Atunci când se face trimitere la prezentul alineat, documentele și informațiile necesare în scopul aplicării prezentului regulament trebuie comunicate Comisiei conform următoarei metode:

                           (a)

                           pentru autoritățile competente din statele membre, prin sistemul de informare pus la dispoziția lor de către Comisie, în conformitate cu Regulamentul (CE) nr. 792/2009;

                           (b)

                           pentru autoritățile competente și organizațiile profesionale reprezentative din țările terțe, precum și pentru persoanele fizice sau juridice care au un interes legitim să acționeze în conformitate cu prezentul regulament, pe cale electronică, utilizând metodele și formularele puse la dispoziție lor de către Comisie și accesibilizate în condițiile specificate în anexa XVIII la prezentul regulament.
                           Cu toate acestea, comunicarea se poate face pe suport de hârtie, utilizând respectivele formulare.
                           Responsabilitatea depunerii unei cereri și a conținutului comunicărilor le revine, după caz, autorităților competente desemnate de țările terțe, organizațiilor profesionale reprezentative sau persoanelor fizice sau juridice implicate.

                     (2)   Comunicarea și punerea la dispoziție a informațiilor de către Comisie, în beneficiul autorităților și al persoanelor vizate de prezentul regulament și, după caz, al publicului, se realizează prin intermediul sistemelor de informare implementate de Comisie.
               Autoritățile publice și persoanele vizate de prezentul regulament se pot adresa Comisiei, în conformitate cu anexa XIX, pentru a obține informații cu privire la modalitățile practice referitoare la accesul la sistemele de informare, la comunicări și la punerea la dispoziție a informațiilor.
               (3)   Articolul 5 alineatul (2) și articolele 6, 7 și 8 din Regulamentul (CE) nr. 792/2009 se aplică mutatis mutandis comunicărilor și punerii la dispoziție a informațiilor prevăzute în prezentul articol la alineatul (1) litera (b) și alineatul (2).
               (4)   În scopul aplicării alineatului (1) litera (b), acordarea de drepturi de acces la sistemele de informare autorităților competente și organizațiilor profesionale reprezentative din țări terțe, precum și persoanelor fizice sau juridice care au un interes legitim să acționeze în temeiul prezentului regulament se efectuează de către responsabilii cu sistemele de informare din cadrul Comisiei.
               Responsabilii cu sistemele de informare din cadrul Comisiei validează drepturile de acces după caz, pe baza:

                           (a)

                           informațiilor referitoare la autoritățile competente desemnate de către țările terțe, inclusiv punctele de contact și adresele electronice ale acestora, deținute de Comisie în cadrul acordurilor internaționale sau comunicate Comisiei în conformitate cu aceste acorduri;

                           (b)

                           unei cereri oficiale din partea unei țări terțe, în care se specifică informațiile referitoare la autoritățile însărcinate cu comunicarea documentelor și a informațiilor necesare în vederea aplicării alineatului (1) litera (b), precum și punctele de contact și adresele electronice ale autorităților în cauză;

                           (c)

                           unei cereri din partea unei organizații profesionale reprezentative dintr-o țară terță sau a unei persoane fizice sau juridice, care să justifice identitatea sa, interesul său legitim să acționeze, precum și adresa sa electronică.

                     După validare, drepturile de acces sunt activate de către responsabilii cu sistemele de informare din cadrul Comisiei.
               Articolul 70b
               Comunicarea și punerea la dispoziție a informațiilor referitoare la autoritățile competente pentru examinarea cererilor la nivel național
               (1)   Statele membre comunică Comisiei, înaintea datei de 1 octombrie 2011, în conformitate cu articolul 70a alineatul (1), denumirea, adresa și punctele de contact, inclusiv adresele electronice, ale instanței sau instanțelor competente pentru aplicarea articolului 118f alineatul (2) din Regulamentul (CE) nr. 1234/2007, precum și eventualele modificări ale acestora.
               (2)   Comisia stabilește și actualizează o listă cu denumirea și adresele autorităților competente din statele membre sau țările terțe, pe baza informațiilor comunicate de statele membre, conform articolului 1, sau de către țările terțe, conform acordurilor internaționale încheiate cu Uniunea. Comisia aduce respectiva listă la cunoștința publicului.”

               22.

               La articolul 71, alineatele (1) și (2) se înlocuiesc cu următorul text:
               „Articolul 71
               Denumirile vinurilor care beneficiază de protecție în virtutea Regulamentului (CE) nr. 1493/1999
               (1)   Transmiterea documentelor menționate la articolul 118s alineatul (2) din Regulamentul (CE) nr. 1234/2007, denumite în continuare «dosarul» și a modificărilor caietului de sarcini prevăzute la articolul 73 alineatul (1) literele (c) și (d) și alineatul (2) din prezentul regulament se efectuează de către statele membre conform prevederilor articolului 70a alineatul (1) din prezentul regulament, în conformitate cu următoarele norme și proceduri:

                           (a)

                           Comisia confirmă primirea dosarului sau a modificării, conform modalității prevăzute la articolul 9 din prezentul regulament;

                           (b)

                           dosarul sau modificarea se consideră admisibile la data primirii lor de către Comisie, în condițiile prevăzute la articolul 11 din prezentul regulament, cu condiția ca acestea să fie primite de către Comisiei cel târziu la 31 decembrie 2011;

                           (c)

                           Comisia confirmă înscrierea în registru a denumirii de origine sau a indicației geografice în cauză, conform articolului 18 din prezentul regulament, însoțită de eventualele modificări, și îi atribuie un număr de dosar;

                           (d)

                           Comisia examinează valabilitatea dosarului, după caz, ținând cont de modificările primite, în termenele prevăzute la articolul 12 alineatul (1) din prezentul regulament.

                     (2)   Comisia poate decide anularea denumirii de origine sau a indicației geografice în cauză în conformitate cu articolul 118s alineatul (4) din Regulamentul (CE) nr. 1234/2007, pe baza documentației de care dispune în aplicarea articolului 118s alineatul (2) din respectivul regulament.”

               23.

               Articolul 73 se înlocuiește cu următorul text:
               „Articolul 73
               Dispoziții tranzitorii
               (1)   Procedura prevăzută la articolul 118s din Regulamentul (CE) nr. 1234/2007 se aplică în următoarele cazuri:

                           (a)

                           tuturor denumirilor de vinuri prezentate într-un stat membru ca denumiri de origine sau indicații geografice și aprobate de acesta înaintea datei de 1 august 2009;

                           (b)

                           tuturor denumirilor de vinuri introduse într-un stat membru ca denumiri de origine sau indicații geografice înaintea datei de 1 august 2009, aprobate de acesta și transmise Comisiei înaintea datei de 31 decembrie 2011;

                           (c)

                           tuturor modificărilor caietelor de sarcini introduse într-un stat membru înaintea datei de 1 august 2009 și transmise Comisiei de către acesta înaintea datei de 31 decembrie 2011;

                           (d)

                           tuturor modificărilor minore ale caietelor de sarcini introduse într-un stat membru începând cu data de 1 august 2009 și transmise Comisiei de către acesta înaintea datei de 31 decembrie 2011.

                     (2)   Procedura prevăzută la articolul 118q din Regulamentul (CE) nr. 1234/2007 nu se aplică modificărilor caietului de sarcini introduse într-un un stat membru începând cu data de 1 august 2009 și trimise de acesta Comisiei înaintea datei de 30 iunie 2014, atunci când aceste modificări au ca obiect exclusiv punerea în conformitate cu articolul 118c din Regulamentul (CE) nr. 1234/2007 și cu prezentul regulament a caietului de sarcini transmis Comisiei conform prevederilor articolului 118s alineatul (2) din Regulamentul (CE) nr. 1234/2007.
               (3)   Vinurile introduse pe piață sau etichetate anterior datei de 31 decembrie 2010, care îndeplinesc dispozițiile aplicabile anterior datei de 1 august 2009, pot fi comercializate până la epuizarea stocurilor.”

               24.

               Anexele I-IX, XI și XII se elimină.

               25.

               Se adaugă anexele XVIII și XIX, în conformitate cu textul care figurează în anexele I și II la prezentul regulament.

         Articolul 2
   Prezentul regulament intră în vigoare în a treia zi de la data publicării în Jurnalul Oficial al Uniunii Europene.
   Cu toate acestea, articolul 1 punctul 20 din prezentul din regulament, referitor la articolul 63 alineatul (1) din Regulamentul (CE) nr. 607/2009, precum și articolul 1 punctul 21 din prezentul regulament, referitor la articolul 70b din Regulamentul (CE) nr. 607/2009, se aplică de la 1 septembrie 2011.
   Comunicările efectuate de autoritățile competente ale statelor membre pe bază voluntară, prin intermediul sistemelor de informare implementate de Comisie în conformitate cu Regulamentul (CE) nr. 607/2009, astfel cum a fost modificat prin articolul 1 din prezentul regulament, se consideră, începând cu 1 iunie 2011 și până la data aplicării prezentului regulament, ca fiind efectuate în conformitate cu Regulamentul (CE) nr. 607/2009, înainte de modificarea sa prin prezentul regulament.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 12 iulie 2011.

            Pentru Comisie

            Președintele

         José Manuel BARROSO

      (1)  JO L 299, 16.11.2007, p. 1.

      (2)  JO L 228, 1.9.2009, p. 3.

      (3)  JO L 193, 24.7.2009, p. 60.

      (4)  JO L 170, 30.6.2008, p. 1.

      (5)  JO L 179, 14.7.1999, p. 1.

      (6)  JO L 148, 6.6.2008, p. 1.

      (7)  JO L 165, 30.4.2004, p. 1.”

      ANEXA I

            „ANEXA XVIII

               Accesul la metodele și formularele electronice prevăzute la articolul 70a alineatul (1) litera (b)

            Metodele și formularele electronice prevăzute la articolul 70a alineatul (1) litera (b) sunt accesibile în mod liber prin intermediul bazei electronice de date «E-Bacchus», stabilite de Comisie cu ajutorul sistemelor sale de informare:
            http://ec.europa.eu/agriculture/markets/wine/e-bacchus/”

      ANEXA II

            „ANEXA XIX

               Modalități practice referitoare la comunicarea și punerea la dispoziție de informații, prevăzute la articolul 70a alineatul (2)

            În vederea obținerii de informații cu privire la modalitățile practice referitoare la accesul la sistemele de informare, la comunicări și la punerea la dispoziție de informații, autoritățile și persoanele vizate de prezentul regulament se pot adresa Comisiei la următoarea adresă:
            Căsuță poștală funcțională: AGRI-CONTACT-EBACCHUS@ec.europa.eu”


title: Regulamentul de punere în aplicare (UE) 2017/45 al Comisiei din 10 ianuarie 2017 de stabilire a valorilor forfetare de import pentru fixarea prețului de intrare pentru anumite fructe și legume

text:
               11.1.2017

               RO

               Jurnalul Oficial al Uniunii Europene

               L 6/38

         REGULAMENTUL DE PUNERE ÎN APLICARE (UE) 2017/45 AL COMISIEI
   din 10 ianuarie 2017
   de stabilire a valorilor forfetare de import pentru fixarea prețului de intrare pentru anumite fructe și legume
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (UE) nr. 1308/2013 al Parlamentului European și al Consiliului din 17 decembrie 2013 de instituire a unei organizări comune a piețelor produselor agricole și de abrogare a Regulamentelor (CEE) nr. 922/72, (CEE) nr. 234/79, (CE) nr. 1037/2001 și (CE) nr. 1234/2007 ale Consiliului (1),
   având în vedere Regulamentul de punere în aplicare (UE) nr. 543/2011 al Comisiei din 7 iunie 2011 de stabilire a normelor de aplicare a Regulamentului (CE) nr. 1234/2007 al Consiliului în ceea ce privește sectorul fructelor și legumelor și sectorul fructelor și legumelor prelucrate (2), în special articolul 136 alineatul (1),
   întrucât:

               (1)

               Regulamentul de punere în aplicare (UE) nr. 543/2011 prevede, ca urmare a rezultatelor negocierilor comerciale multilaterale din cadrul Rundei Uruguay, criteriile pentru stabilirea de către Comisie a valorilor forfetare de import din țări terțe pentru produsele și perioadele menționate în partea A din anexa XVI la regulamentul respectiv.

               (2)

               Valoarea forfetară de import se calculează în fiecare zi lucrătoare, în conformitate cu articolul 136 alineatul (1) din Regulamentul de punere în aplicare (UE) nr. 543/2011, ținând seama de datele zilnice variabile. Prin urmare, prezentul regulament trebuie să intre în vigoare la data publicării în Jurnalul Oficial al Uniunii Europene,

         ADOPTĂ PREZENTUL REGULAMENT:
   Articolul 1
   Valorile forfetare de import prevăzute la articolul 136 din Regulamentul de punere în aplicare (UE) nr. 543/2011 sunt stabilite în anexa la prezentul regulament.
   Articolul 2
   Prezentul regulament intră în vigoare la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 10 ianuarie 2017.

            Pentru Comisie,

            pentru președinte

         Jerzy PLEWA

            Director general

            Direcția Generală Agricultură și Dezvoltare Rurală

      (1)  JO L 347, 20.12.2013, p. 671.

      (2)  JO L 157, 15.6.2011, p. 1.

      ANEXĂ

         Valorile forfetare de import pentru fixarea prețului de intrare pentru anumite fructe și legume

                  (EUR/100 kg)

                  Codul NC

                  Codul țării terțe (1)

                  Valoarea forfetară de import

                  0702 00 00

                  IL

                  261,0

                  MA

                  110,4

                  SN

                  204,0

                  TR

                  102,4

                  ZZ

                  169,5

                  0707 00 05

                  MA

                  85,5

                  TR

                  213,8

                  ZZ

                  149,7

                  0709 91 00

                  EG

                  144,1

                  ZZ

                  144,1

                  0709 93 10

                  MA

                  238,8

                  TR

                  213,8

                  ZZ

                  226,3

                  0805 10 20

                  EG

                  42,5

                  IL

                  126,4

                  MA

                  55,6

                  TR

                  71,5

                  ZZ

                  74,0

                  0805 20 10

                  IL

                  166,4

                  MA

                  85,6

                  ZZ

                  126,0

                  0805 20 30 , 0805 20 50 , 0805 20 70 , 0805 20 90

                  IL

                  136,2

                  JM

                  125,6

                  TR

                  96,4

                  ZZ

                  119,4

                  0805 50 10

                  TR

                  71,8

                  ZZ

                  71,8

                  0808 10 80

                  CN

                  144,5

                  US

                  105,5

                  ZZ

                  125,0

                  0808 30 90

                  CL

                  282,6

                  CN

                  99,5

                  TR

                  133,1

                  ZZ

                  171,7

         (1)  Nomenclatura țărilor stabilită prin Regulamentul (UE) nr. 1106/2012 al Comisiei din 27 noiembrie 2012 de punere în aplicare a Regulamentului (CE) nr. 471/2009 al Parlamentului European și al Consiliului privind statisticile comunitare privind comerțul exterior cu țările terțe, în ceea ce privește actualizarea nomenclatorului țărilor și teritoriilor (JO L 328, 28.11.2012, p. 7). Codul „ZZ” desemnează „alte origini”.